Document ID: 32011D0236

DEĊIŻJONI TA’ IMPLIMENTAZZJONI TAL-KUNSILL 2011/236/PESK
tat-12 ta’ April 2011
li timplimenta d-Deċiżjoni tal-Kunsill 2011/137/PESK dwar miżuri restrittivi fid-dawl tas-sitwazzjoni fil-Libja
IL-KUNSILL TAL-UNJONI EWROPEA,
Wara li kkunsidra d-Deċiżjoni tal-Kunsill 2011/137/PESK tat-28 ta' Frar 2011 dwar miżuri restrittivi fid-dawl tas-sitwazzjoni fil-Libja (1), u b’mod partikolari l-Artikoli 8(1) u (2) tagħha, flimkien mal-Artikolu 31(2) tat-Trattat dwar l-Unjoni Ewropea,
Billi:
(1)
Fit-28 ta’ Frar 2011, il-Kunsill adotta d-Deċiżjoni 2011/137/PESK dwar miżuri restrittivi fid-dawl tas-sitwazzjoni fil-Libja.
(2)
Fid-dawl tal-gravità tas-sitwazzjoni fil-Libja, għandhom jiġu inklużi persuni u entitajiet addizzjonali mal-lista ta’ persuni u entitajiet soġġetti għal miżuri restrittivi kif tinsab fl-Anness IV tad-Deċiżjoni 2011/137/PESK.
(3)
Barra minn hekk, persuna waħda għandha titneħħa mil-listi fl-Annessi II u IV, u l-informazzjoni relatata ma’ ċerti persuni u entitajiet fil-listi fl-Annessi I, II, III u IV ta’ dik id-Deċiżjoni għandha tiġi aġġornata,
ADOTTA DIN ID-DEĊIŻJONI:
Artikolu 1
L-Annessi I, II, III u IV tad-Deċiżjoni 2011/137/PESK għandhom jiġu sostitwiti bit-test li jinsab fl-Annessi I, II, III u IV rispettivament ta’ din id-Deċiżjoni.
Artikolu 2
Din id-Deċiżjoni għandha tidħol fis-seħħ fid-data tal-adozzjoni tagħha.
Magħmul fil-Lussemburgu, it-12 ta’ April 2011.

Labels: 18
5
11